Aina Mannerheim

Aina Johanna Mannerheim (o.s. Ehrnrooth; 17. heinäkuuta 1869 Nastola – 5. tammikuuta 1964 TukholmaOtavan Iso tietosanakirja, Otava 1967, osa 10, Kuolleita (ei sivunumeroa)) oli suomalainen laulaja, äänialaltaan mezzosopraano. Hän piti sortovuosien aikana vuosina 1899–1903 konsertteja kansanvalistustyön hyväksi Suomessa ja muualla Pohjoismaissa.Otavan Iso tietosanakirja, Otava 1968, osa 5, p. 1322 Hänen puolisonsa oli vuodesta 1896 varatuomari, kreivi Carl E. J. Mannerheim.

Mannerheimin vanhemmat olivat protokollasihteeri Carl Albert Ehrnrooth ja kreivitär Lovisa (Louise) de Geer. Hän opiskeli laulua Saint-Yves Baxin ja Mathilde Marchesin oppilaana Pariisissa 1893–1896. Hän konsertoi kaikissa Pohjoismaissa.Walborg Hedberg och Louise Arosenius: Svenska kvinnor från skilda verksamhetsområden. S. 68 Albert Bonniers 1914 Sessa Rautalin: Aina Mannerheim konsertoi sortovuosina (tilaajille) Helsingin Sanomat 29.3.1999. Viitattu 20.7.2023. Mannerheimin pitäessä marraskuussa 1900 Ina Langen kanssa konserttia Suomessa kenraalikuvernööri Nikolai Bobrikov peruutti konserttiluvan, mutta neuvokkaat esiintyjät löysivät tavan jatkaa esiintymistään ja nolasivat siten kenraalikuvernöörin. Mannerheim muutti vuonna 1903 Ruotsiin, kun Bobrikov karkotti hänen aviomiehensä Suomesta.Mannerheim, Aina Johanna. Nordisk familjebok 

Mannerheimin veljiä olivat vuorineuvos Georg Ehrnrooth, pankinjohtaja Axel Ehrnrooth ja professori Ernst Ehrnrooth.

Lähteet

 Aiheesta muualla 


Luokka:Suomalaiset laulajat
Luokka:Mezzosopraanot
Luokka:Ruotsinsuomalaiset henkilöt
Luokka:Vuonna 1869 syntyneet
Luokka:Vuonna 1964 kuolleet